bladskjærermaur
Store norske leksikon,Biologi,Dyreriket,Leddyr,Insekter,Vepser,Stilkvepser,Broddvepser,Vespoidea,Maur
Bladskjærermaur er to slekter av årevinger i maurfamilien. Bladskjærermaur er soppdyrkende maur som finnes i tropiske og subtropiske strøk i Sør- og Nord-Amerika nord til Texas i USA.
Levevis Bladskjærermaur skjærer de ut små stykker av bladene på trær og busker som slippes eller bæres ned til bakken, og derfra videre til enorme tuer. I tuene er det innearbeidere som tygger dem i stykker til en vellinglignende masse, og dyrker soppen på denne. Bladskjærermaur lever nesten utelukkende av soppen som er gjenstand for arbeidernes største omsorg. Soppen gjødsles med maurenes ekskrementer, og plantes på et nytt sted om nødvendig. Hunnen tar alltid med seg en porsjon sopp på bryllupsflukten til anleggelse av soppkultur i sitt nye hjem.Tuene voktes av store soldatmaur med sylskarpe kjever som kan bite gjennom lær. De innearbeidende soppdyrkerne veier 300 ganger mindre enn soldatene, mens utearbeidere er mellomstore. De kan bære 2–3 ganger sin egen vekt i form av utskårede bladstykker, og de kan gjøre stor skade på jordbruksvekster. Les mer i Store norske leksikon maur myrmekofiler symbiose